Ved sin fars bortgang i 1054 fikk han i apanasje byene Perejaslav, Rostov, Suzdal, og landsbyen Beloozero som ville forbli i hans etterkommeres eierskap frem til slutten av middelalderen. Sammen med sine eldre brødre Iziaslav og Svjatoslav dannet han en form for fyrstelig triumvirat, som sammen erklærte krig mot steppenomadene, polovtsy, og samlet sammen den første østslaviske lov. I 1055 lanserte Vsevolod en ekspedisjon mot torkene, som hadde i tidligere år fordrevet petsjenegene fra De pontiske stepper. Han gjorde også fred med kumanene, som dukket opp i Europa for første gang samme år. Kumanene invaderte hans fyrstedømme i 1061, og drev Vsevolod i flukt. Vsevolod overtalte sin bror, Iziaslav, og deres fjerne fetter, Vseslav, til å bli med ham, og sammen angrep de torkene i 1060.